2.8.2017

**Pöytäkirja, Rautatiefoorumi 31.3.2017**

Aika: 31.3.2017, klo 9 – 11:50

Paikka: Liikennevirasto, Nh Satama, Helsinki + etäyhteydet

Läsnä: Teppo Valkama/Tieto, Hafizur Rahman/Pöyry, Annina Mattson/WSP, Mikko Poutanen/Ramboll, Mauri Heinämäki/VRT, Kaj Grönqvist/RRM, Janica Solehmainen/Sito, Timo Pinomäki/NTP, Juhani Saranto/VRT, Sanna Ström/VRT, Harri Lukkarinen/VRT, Pasi Hukkanen/Ramboll, Mikko Mäkelä/Destia Rail, Jarmo Leskinen/VRT, Niko Horppu/VRT, Päivi Hakala/Eltel, Timo Virmala/Eltel, Antti Haapalahti/Proxion, Jaakko Kuosmanen/Ratatek,

Infra Ry: Paavo Syrjö ja Ari Kähkönen

Liikennevirasto: Mirja Noukka, Jukka Valjakka, Jukka Ronni, Magnus Nygård, Matti Levomäki, Tuomo Viitala, Markku Nummelin, Jouni Hytönen, Pekka Petäjäniemi, Heikki Virtanen, Veijo Valtonen, Markku Ahtiainen, Anne Partanen, Sami Mäkinen

Etäyhteydellä osallistuneiden osalta listaa täydennetään myöhemmin.

**Alustajien aineistot löytyvät osoitteesta (Kansiot -välilehti):**

<http://www.liikennevirasto.fi/palveluntuottajat/yhteistyoverkostot/rautatiefoorumi>

1. **Avaus**

Mirja Noukka avasi kokouksen ja toivotti osallistujat tervetulleiksi.

1. **Edellisen tapaamisen pöytäkirja**

Todettiin lyhyesti edellisessä tapaamisessa keskustellut aiheet. Ei katsottu tarpeeksi läpikäydä pöytäkirjaa.

1. **Ajankohtaista hallinnonalalta**

Mirja Noukka esitteli tilannekatsauksen. Käynnissä on useita erilaisia uudistamishankkeita mm. liikenne- ja aluehallinnon toimintaan liittyen, liikenteen tulevaisuuden rahoitusmalleihin liittyen sekä virastojen yhdistämisiin liittyen. Samanaikaisesti on julkaistu mm. tulevaisuuden näkymiä liikenneinfran kehittämisen kasvumahdollisuuksiin liittyen. Osaan käynnissä olevista selvityksistä ja uudistuksista tultaneen kuulemaan lisää kuluvan vuoden aikana.

1. **Radan tarkastuspalvelut 2019; uutta tietoa suunnitteluun, rakentamiseen ja kunnossapitoon**

Tuomo Viitala esitteli vuoden 2019 alussa käynnistyvää uutta radantarkastuspalvelua. Palvelu on kilpailutettu ja nykyiseen radantarkastuspalvelun tuottamaan tietosisältöön verrattuna uusi palvelu tulee tuottamaan merkittävästi uutta lisätietoa kunnossapidon lisäksi myös mm. suunnitteluun ja rakentamiseen. Uusi sopimus on kymmenvuotinen ja sisältää lisäksi myös option mahdollisuuden.

1. **Raid-e -hanke, tilannekatsaus**

Sami Mäkinen esitteli Raid-e -hankkeen tilannekatsauksen. Tällä hetkellä ollaan siinä vaiheessa, jossa toivotaan eri toimijoiden aktiivista osallistumista mm. järjestelmien testaamiseen ja osallistumista eri käyttäjäryhmiin. Eri käyttäjäryhmiä on tällä hetkellä viisi (kuvattu Mäkisen esityksessä). Mikäli osallistuminen näiden ryhmien toimintaan kiinnostaa, voi yhteyttä ottaa Sami Mäkiseen tai Teppo Valkamaan (Tieto Oy).

1. **Laadunvarmistus radanpidossa**

Jukka Valjakka esitteli aihetta. Liikennevirastossa laadunvarmistus on nostettu keskeiseksi teemaksi koskien kaikkea toimintaa. Keskeisessä roolissa asian edistämisessä ovat sopimusten mukaisen toiminnan varmistaminen, koko rautatiesektorin osaamisen kehittäminen (mm. ratatekninen osaamiskeskus, uudet pätevyysvaatimukset) sekä digitalisaation hyödyntäminen suunnittelussa, rakentamisessa, kunnossapidossa sekä toimenpiteiden valvonnassa. Laadunvalvontaan liittyviä keskusteluja käydään aktiivisesti myös Liikenneviraston ja palveluntuottajien välillä.

1. **Tilannekatsaus radan rakentamishankkeisiin 2017**

Magnus Nygård esitteli vuonna 2017 käynnistyneitä ja tulevina vuosina käynnistyviä ratahankkeita. Ratahankkeita tulee toteutettavaksi varsin laajasti korjausvelkarahoituksen ja perusväylänpidon rahoituksen uudelleenkohdistamisen myötä. Euromääräisesti merkittävimmät hankkeet ovat Itä-Suomen alueen ja Tampereen suunnan turvalaitejärjestelmien uusimiset mutta myös esimerkiksi päällysrakenteen uusimista tehdään useammilla rataosilla. Vuosi 2018 tulee olemaan rakentamisvolyymiltään suuri.

1. **Ajankohtaista ohjeiden päivityksistä ja radan pidon selvityksistä**

Markku Nummelin esitteli ohjeiden päivitystilannetta. Jatkossa on tavoitteena että ohjepäivitykset tulevat voimaan kaksi kertaa vuodessa ennakkoon ilmoitettuina ajankohtina. Seuraava päivitysajankohta on 1.6.2017. Tulevaisuudessa on tarkoitus luopua perinteisistä asiakirja- ja dokumenttimalleista siirtämällä ohjeet rakenteiseen muotoon. Myös päällekkäistä ohjeistusta on tarpeen karsia. Ohjeiden päivitykset tehdään jatkossa niin, että luodaan paremmat mahdollisuudet eri toimijoille antaa lausuntoja ja vaikuttaa ohjeiden sisältöön.

1. **Alatyöryhmien tilannekatsaukset** 11:05 - 11:25

* Radan kunnossapidon hankinnat (Veijo Valtonen)

Vuonna 2015 käynnistetty yhteistyöryhmä LIVI-Infra ry on jatkanut toimintaansa asiakirjojen kehittämisen suhteen. Tällä hetkellä ryhmän työskentely painottuu sopimusten riskienjaon osuuteen sekä tarjousten laatuarvioiden sisältöön.

* Turvallisuus

Ei käsitelty.

* Osaaminen/ROK (Janne Tuovinen)

Kouvolaan rakennettava oppimiskeskus on edennyt niin, että avajaiset vietetään syksyllä 2017. Koulutus käynnistetään pilotoiden syksyn aikana. Radanpidon pätevyyksistä ja koulutustoiminnasta laaditaan oma erillinen ohje. Rataturva- ja ratatyöstä vastaavan koulutusohjelmat tullaan uudistamaan kuluvan vuoden aikana.

1. **Turvallisuus, osaamisen varmistaminen ja radanpito; kokemuksia Japanilaisista toimintamalleista**

Markku Nummelin esitteli Japanilaista rautatiekulttuuria sekä radanpidon menettelyjä ja haasteita. Japanissa turvallisuus on kaikessa toiminnassa prioirisoitu tärkeimmäksi lähtökohdaksi. Kaikki Japanin rautateillä työskentelevät henkilöt käyvät säännöllisesti perehtymässä turvallisuusasioihin ja turvallisuusasenne on saatu kattavasti vietyä kaikkeen toimintaan. Kunnossapidon osalta toiminta on painottunut ennakoivaan toimintaan, mm. radan komponentit vaihdetaan tietyn käyttösyklin jälkeen siten, etteivät ne pääse vanhenemaan ja aiheuttamaan häiriöitä junaliikenteelle.

1. **Muut asiat/Loppukeskustelu**

Sovittiin, että seuraava foorumin kokoontuminen järjestetään Kouvolan rautatiealan oppimiskeskuksessa. Jälkikirjaus: ajankohta on 27. syyskuuta 2017.

1. **Tilaisuuden päättäminen**

Mirja Noukka kiitti aktiivisesta keskustelusta ja päätti tilaisuuden klo 11:50.

*Pöytäkirjan viimeisteli 2.8.2017 Jukka Valjakka*